title: Narcos
text: Narcos zo ur stirad skinwel stadunanat krouet gant Chris Brancato, Carlo Bernard ha Doug Miro ha sevenet gant José Padilha. Lakaet eo bet enlinenn war Netflix adalek an 28 a viz Eost 2015.
  
  E Kolombia e c'hoarvez an istor. Kontañ a ra an daou goulzad kentañ penaos e oa hetaet an narkotrafiker Pablo Escobar ha kartell Medellín a-bezh gant an DEA, an aozadur stadunanat karget da lakaat al lezenn a-enep an drammoù da dalvezout. En trede koulzad ez eus anv eus penaos en em zaskor ur c'hartell all, hini Cali.
  
  Istor
  
  Koulzadoù 1 ha 2 
  E fin ar bloavezhioù 1970 e sav ur brezel digounnar etre SUA ha Kolombia, hag ar c'hartell dramm e Medellín. Steve Murphy, ur gwazour yaouank eus an DEA, a ra e seizh gwellañ evit lakaat Pablo Escobar hag e baotred da gouezhañ, daoust da bolis ar vro bezañ goubrenet. Mesket eo ar stourm-mañ gant reoù all gant SUA, a-enep ar gomunouriezh ha lazioù politikel all.
  
  Koulzad 3 
  Anvet eo bet ar gwazour Peña e penn an DEA e Kolombia goude berzh afer Escobar. E-keit-se eo deuet kartell Cali da vezañ e penn marc'had ar c'hokain. En em silet eo e-touez pennoù bras ar vro. Fellout a ra dezhañ sturiañ e aferioù war-du obererezhioù lezennel en ur gontañ war e zanvez bras berniet dre an trafikerezh dramm. Kregiñ a ra da gevraouiñ e zaskor gant ar gouarnamant kolombian.
  
  Aktourien 
   Wagner Moura : Pablo Escobar (koulzadoù1-2)
   Boyd Holbrook : Steve Murphy, gwazour eus an DEA]] (koulzadoù1-2)
   Pedro Pascal : Javier Peña, gwazour eus an DEA
   Raúl Méndez : ar prezidant César Gaviria
   Manolo Cardona : Eduardo Mendoza
   Maurice Compte : Horacio Carrillo (koulzadoù 1-2)
   Roberto Urbina : Fabio Ochoa
   Aldemar Correa : Ivan « El Terrible » Torres, tudenn diazezet mui-pe-vui war Iván Marino Ospina
   Danielle Kennedy : ar c'hannad Noonan
   Julián Beltrán : Alberto Suarez
   Diego Cataño : La Quica, tudenn diazezet war Dandeny Muñoz Mosquera
   Brett Cullen : ar c'hannad Arthur Crosby
   Jorge A. Jimenez : Poison
   Paulina Gaitán : Tata Escobar, tudenn diazezet war Maria Victoria Henao
   Juan Pablo Raba : Gustavo Gaviria
   Ariel Sierra : Sure Shot
   André Mattos : Jorge Luis Ochoa
   Patrick Saint-Esprit : Major Wysession
   Luis Guzmán : José Rodríguez Gacha
   Bruno Bichir : Fernando Duque
   Thaddeus Phillips : Owen, gwazour ar CIA
   Juan Riedinger : Carlos Lehder
   Alberto Ammann : Helmer "Pacho" Herrera
   Gabriela de la Garza : Diana Turbay
   Vera Mercado : Ana Gaviria
   Luis Gnecco : la Cucaracha
   Jon-Michael Ecker : The Lion
   Adrián Jiménez : Colonel Herrera, gwazour an Departamento Administrativo de Seguridad (DAS)
   Richard T. Jones : ur gwazour eus an DEA
   Julián Díaz : El Negro pe "Blackie" (Nelson Hernández e anv ganidigezh)
   Jon-Michael Ecker : El Lion pe "The Lion"
   Miguel Ángel Silvestre : Franklin Jurado
  
  Kenderc'hadur
  
  Diorroadur 
  Embannet eo bet ar stirad e miz Ebrel 2014 evel ur c'hevelerezh etre Netflix ha Gaumont International Television. Skrivet eo gant Chris Brancato ha produet gant José Padilha, e-touez tud all, hag a aoz an daou rann kentañ.
  
  Ar Brazilian Wagner Moura zo en em staliet e Kolombia c'hwec'h miz a-raok treiñ an heuliadenn evit sankañ an aergelc'h en e benn ha deskiñ spagnoleg na ouie tamm ebet a-raok. Ganto eo bet kuzuliet ar senarioourien diwar-benn kronologiezh ar fedoù hag un bern munudoù. Hervez Javier Peña e oa kaoz eus displegañ « ar gaou, ar goubrenerezh, ar reizh, ar garantez...» hag a zo bet anneuenn buhez Pablo Escobar hag e ziboufañ.
  
  Lakaet eo bet diellskeudennoù en e seveniñ gant José Padilha evit tennañ d'an hirañ d'ar fedoù anavezet. Evel-henn e c'haller gwelout er rann 4 Luis Carlos Galán o kabaliñ e-pad dilennadegoù ar prezidant ha bezañ a-du gant dazbroañ an narkotrafikerien d'ar Stadoù-Unanet, nijadenn war tiez ha domanioù diniver Pablo Escobar, ur foto eus Escobar o kargañ dramm war tarmak Nicaragua trema ar Stadoù-Unanet, ar prezidant Ronald Reagan o tiskuliañ endrezadur sandinourien Nicaragua e trafikerezh an dramm, an arme golombian o kemer a-daol-nerzh al labourvaoù kuzh e-kreizh ar janglenn hag arsailh palez ar justis Bogota gant kerc'hvellourien an M-19 hag a vije bet pellvleinet gant Pablo Escobar e stern ar stourm a-enep an dazbroadurioù.
  
  Yezhoù 
  Dibabet e oa gant Netflix lakaat ar Golombianed da gomz e spagnoleg kenetrezo daoust d'ar publik amerikan kaout erez ouzh an istitloù. Dre se e klask Netflix gounit marc'hadoù nevez, e barzh ar vro (56 milion a spagnolegerien a zo o chom er Stadoù-Unanet) hag en etrevroadel gant ar marc'had latinoamerikan o kreskiñ fonnus.
  
  Fent ha hegaz en deus bet ar publik kolombian gant taol-mouezh aktourien ar stirad. Brazilian eo Wagner Moura, mec'hikanez eo Paulina Gaitán, e wreg ouzh ar skramm, portorikan eo e geveler torfedoù Luis Guzmán ha brazilian eo André Mattos, unan eus e gevezerien.
  
  Prizioù 
  Anvet eo bet e 2016 evit :
  Golden Globe ar gwellañ heuliadenn skinwel dramaek
   Golden Globe ar gwellañ aktour heuliadenn skinwel dramaek gant Wagner Moura
  
  Notennoù ha daveoù
  
  Gwelet ivez
  
  Pennadoù kar 
   Pablo Escobar
   Narkotrafikouriezh
   Kartell Medellín
  
  Liammoù diavaezh 
    Lec'hienn ofisiel
    Internet Movie Database
    Allociné
  
  Stiradoù skinwel SUA